ddrg/super_eurlex huggingface dataset:
1997R1255 — DA — 05.01.2007 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RÅDETS FORORDNING (EF) Nr. 1255/97

af 25. juni 1997

om fællesskabskriterier for ►M2 kontrolsteder ◄ og tilpasning af den ruteplan, der er omhandlet i direktiv 91/628/EØF

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/628/EØF af 19. november 1991 om beskyttelse af dyr under transport og om ændring af direktiv 90/425/EØF og 91/496/EØF ( 1 ), særlig artikel 13, stk. 2, og artikel 14,

under henvisning til forslag fra Kommissionen, og

ud fra følgende betragtninger:

I direktiv 91/628/EØF er der med henblik på beskyttelse af bestemte kategorier af befordrede dyrs velfærd fastsat krav vedrørende længste transporttider, hvorefter dyrene skal aflæsses, fodres og vandes samt have hvile i mindst 24 timer, før transporten genoptages;

sådanne obligatoriske pauser under transport af dyr over lange afstande vil finde sted på ►M2 kontrolsteder ◄ ;

der bør fastsættes kriterier for ►M2 kontrolsteder ◄ , som gælder i hele Fællesskabet, således at der opnås optimale velfærdsbetingelser for de dyr, der gør ophold her; der bør også være regler i tilfælde af dyresundhedsproblemer;

for at lette kontrollen med ►M2 kontrolsteder ◄ drift og de transportmidler og dyr, der gør ophold her, bør der fastsættes bestemmelser om, at der skal føres et register, og om visse andre administrative forhold;

for at sikre, at dyrenes videre transport foregår under de bedst mulige forhold, bør den kompetente myndighed sikre sig, at dyrene kan tåle, at transporten fortsætter;

indtil der er vedtaget foranstaltninger til opkrævning af den fællesskabsafgift til dækning af udgifter til veterinærkontrol, med henblik på at sikre at dyrene kan tåle den videre transport, bør medlemsstaterne under overholdelse af traktatens generelle bestemmelser have mulighed for at bestemme, at den pågældende operatør skal afholde disse udgifter;

for at sikre, at visse regler for ►M2 kontrolsteder ◄ overholdes, bør den ruteplan, der er omhandlet i kapitel VIII i bilaget til direktiv 91/628/EØF, tilpasses til de nye bestemmelser;

som det første skridt er det vigtigt at give regler for ►M2 kontrolsteder ◄ , der modtager enhovede husdyr samt kvæg, får, geder og svin;

Den Videnskabelige Veterinærkomité har anbefalet nogle mindstekrav til ►M2 kontrolsteder ◄ , som der er taget hensyn til —

UDSTEDT FØLGENDE FORORDNING:
1997L0002 — DA — 17.02.1997 — 000.001

Dette dokument er et dokumentationsredskab, og institutionerne påtager sig intet ansvar herfor

Berigtiget ved:

▼B

RÅDETS DIREKTIV 97/2/EF

af 20. januar 1997

om ændring af direktiv 91/629/EØF om fastsættelse af mindstekrav med hensyn til beskyttelse af kalve

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen ( 1 ),

under henvisning til udtalelse fra Europa-Parlamentet ( 2 ), og

ud fra følgende betragtninger:

Den Videnskabelige Veterinærkomité afgav i henhold til artikel 6 i direktiv 91/629/EØF ( 3 ) den 9. november 1995 en udtalelse, på hvis grundlag Kommissionen har udarbejdet en rapport, som er blevet forelagt Rådet og Europa-Parlamentet;

ud fra denne rapports konklusioner bør visse bestemmelser i direktiv 91/629/EØF ændres, således at det sikres, at reglerne bygger på videnskabelige beviser og ikke går længere end, hvad der er nødvendigt, for at den fælles markedsordning kan fungere effektivt;

i erklæring nr. 24, der er knyttet til slutakten til traktaten om Den Europæiske Union, opfordres de europæiske institutioner og medlemsstaterne til fuldt ud at tage de velfærdsmæssige krav for dyr i betragtning ved udarbejdelse og gennemførelse af fællesskabsforskrifter;

harmoniseringen af reglerne for kalveopdræt inden for den fælles markedsordning er påkrævet for at sikre en rationel produktionsudvikling på tilfredsstillende konkurrencevilkår; det er i så henseende videnskabeligt anerkendt, at kalve bør holdes i omgivelser, der svarer til deres behov som flokdyr; de bør derfor opdrættes gruppevis; kalve har, uanset om de opstaldes gruppevis eller i enkeltbokse, behov for plads nok til at røre sig, til kontakt med andet kvæg og til normale bevægelser, når de står eller ligger;

det er nødvendigt at give bedrifterne en frist til at træffe de nødvendige forholdsregler for at efterkomme de nye regler —

UDSTEDT FØLGENDE DIREKTIV:
1997R0996 — DA — 16.08.2007 — 007.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Berigtiget ved:

▼B

KOMMISSIONENS FORORDNING (EF) Nr. 996/97

af 3. juni 1997

om åbning og forvaltning af et toldkontingent for import af frosset mellemgulv af oksekød henhørende under KN-kode 0206 29 91

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT ( 1 ), særlig artikel 1, stk. 1, og

ud fra følgende betragtninger:

For frosset mellemgulv af oksekød, henhørende under KN-kode 0206 29 91, har Fællesskabet i henhold til liste CXL forpligtet sig til at åbne et toldkontingent på 1 500 tons årligt; det er nødvendigt at åbne dette kontingent på flerårig basis i tolvmånedersperioder fra den 1. juli og at fastsætte gennemførelsesbestemmelser;

ved Kommissionens forordning (EØF) nr. 3719/88 ( 2 ), senest ændret ved forordning (EF) nr. 495/97 ( 3 ), er der fastsat fælles gennemførelsesbestemmelser for import- og eksportlicenser samt forudfastsættelsesattester for landbrugsprodukter; ved Kommissionens forordning (EF) nr. 1445/95 ( 4 ), senest ændret ved forordning (EF) nr. 266/97 ( 5 ), er der fastsat særlige regler for importlicenser for oksekød;

for at importen af frosset mellemgulv af oksekød med oprindelse i og afsendt fra Argentina kan blive forvaltet effektivt, bør dette land for disse produkter udstede ægthedscertifikater som attestation for oprindelsen; certifikaternes udformning må nærmere beskrives, og der må fastsættes gennemførelsesbestemmelser vedrørende deres anvendelse;

ægthedscertifikatet skal udstedes af et udstedende organ i Argentina; dette organ skal frembyde fornøden garanti, så det kan sikres, at den pågældende ordning fungerer tilfredsstillende;

for at importen af mellemgulv med oprindelse i og afsendt fra Argentina kan blive forvaltet tilfredsstillende, bør det i givet fald fastsættes, at udstedelsen af importlicenser skal være betinget af en kontrol bl.a. af angivelserne på ægthedscertifikaterne;

for de øvrige landes vedkommende bør kontingentet forvaltes udelukkende på grundlag af Fællesskabets importlicenser, og der bør for visse særlige aspekters vedkommende gøres undtagelse fra bestemmelserne på området;

erfaringerne viser, at importørerne ikke altid underretter de myndigheder, der har udstedt licenserne, om mængden og oprindelsen af det oksekød, som indføres under kontingentet; oplysningerne er vigtige for at kunne vurdere markedssituationen; der bør derfor stilles sikkerhed for, at denne forpligtelse fremsendes;

det bør fastsættes, at medlemsstaterne skal fremsende oplysninger vedrørende den pågældende indførsel;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød —

UDSTEDT FØLGENDE FORORDNING:
1997D0556 — DA — 14.01.2011 — 002.001

Dette dokument er et dokumentationsredskab, og institutionerne påtager sig intet ansvar herfor

om proceduren for attestering af byggevarer i henhold til artikel 20, stk. 2, i Rådets direktiv 89/106/EØF for så vidt angår kompositsystemer/-sæt til udvendig varmeisolering med puds

Ændret ved:

▼B

KOMMISSIONENS BESLUTNING

af 14. juli 1997

om proceduren for attestering af byggevarer i henhold til artikel 20, stk. 2, i Rådets direktiv 89/106/EØF for så vidt angår kompositsystemer/-sæt til udvendig varmeisolering med puds

(EØS-relevant tekst)

(97/556/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/106/EØF af 21. december 1988 om indbyrdes tilnærmelse af medlemsstaternes love og administrative bestemmelser om byggevarer ( 1 ), ændret ved direktiv 93/68/EØF ( 2 ), særlig artikel 13, stk. 4, og

ud fra følgende betragtninger:

Kommissionen skal i forbindelse med attestering af en byggevares overensstemmelse vælge mellem de to procedurer i artikel 13, stk. 3, i direktiv 89/106/EØF og i alle tilfælde vælge »den billigste procedure, der er forenelig med sikkerhedshensyn«; det skal således for en given vare eller varetype afgøres, om en produktionskontrolordning i fabrikken på fabrikantens ansvar er en nødvendig og tilstrækkelig betingelse for attestering af overensstemmelse, eller om det er nødvendigt at inddrage et autoriseret certificeringsorgan af grunde, der vedrører kriterierne i artikel 13, stk. 4;

i henhold til artikel 13, stk. 4, skal den således fastlagte procedure anføres i mandaterne og i de tekniske specifikationer; begrebet varer eller varetyper bør derfor defineres på samme måde som i mandaterne og i de tekniske specifikationer;

de to procedurer, der er fastlagt i artikel 13, stk. 3, er nærmere beskrevet i bilag III til direktiv 89/106/EØF; det må derfor for hver vare eller varetype gøres klart ved henvisning til bilag III, hvilke metoder der skal anvendes ved gennemførelsen af de to procedurer, idet visse ordninger ifølge bilag III skal anvendes fortrinsvis;

den procedure, der er anført i artikel 13, stk. 3, litra a), svarer til ordningerne i bilag III, afsnit 2, nr. ii), variant 1, uden løbende overvågning, samt varianterne 2 og 3, mens proceduren i artikel 13, stk. 3, litra b), svarer til ordningerne i bilag III, afsnit 2, nr. i), og bilag III, afsnit 2, nr. ii), variant 1, med løbende overvågning;

de i denne beslutning fastsatte foranstaltninger er i overensstemmelse med udtalelse fra Det Stående Byggeudvalg —

VEDTAGET FØLGENDE BESLUTNING:
1997D0555 — DA — 11.11.2010 — 001.001

Dette dokument er et dokumentationsredskab, og institutionerne påtager sig intet ansvar herfor

om proceduren for attestering af byggevarer i henhold til artikel 20, stk. 2, i Rådets direktiv 89/106/EØF for så vidt angår cement, bygningskalk og andre hydrauliske bindere

Ændret ved:

▼B

KOMMISSIONENS BESLUTNING

af 14. juli 1997

om proceduren for attestering af byggevarer i henhold til artikel 20, stk. 2, i Rådets direktiv 89/106/EØF for så vidt angår cement, bygningskalk og andre hydrauliske bindere

(EØS-relevant tekst)

(97/555/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/106/EØF af 21. december 1988 om indbyrdes tilnærmelse af medlemsstaternes love og administrative bestemmelser om byggevarer ( 1 ), ændret ved direktiv 93/68/EØF ( 2 ), særlig artikel 13, stk. 4, og

ud fra følgende betragtninger:

Kommissionen skal i forbindelse med attestering af en byggevares overensstemmelse vælge mellem de to procedurer i artikel 13, stk. 3, i direktiv 89/106/EØF og i alle tilfælde vælge »den billigste procedure, der er forenelig med sikkerhedshensyn«; det skal således for en given vare eller varetype afgøres, om en produktionskontrolordning i fabrikken på fabrikantens ansvar er en nødvendig og tilstrækkelig betingelse for attestering af overensstemmelse, eller om det er nødvendigt at inddrage et autoriseret certificeringsorgan af grunde, der vedrører kriterierne i artikel 13, stk. 4;

i henhold til artikel 13, stk. 4, skal den således fastlagte procedure anføres i mandaterne og i de tekniske specifikationer; begrebet varer eller varetyper bør derfor defineres på samme måde som i mandaterne og i de tekniske specifikationer;

de to procedurer, der er fastlagt i artikel 13, stk. 3, er nærmere beskrevet i bilag III til direktiv 89/106/EØF; det må derfor for hver vare eller varetype gøres klart ved henvisning til bilag III, hvilke metoder der skal anvendes ved gennemførelsen af de to procedurer, idet visse ordninger ifølge bilag III skal anvendes fortrinsvis;

den procedure, der er anført i artikel 13, stk. 3, litra a), svarer til ordningerne i bilag III, afsnit 2, nr. ii), variant 1, uden løbende overvågning, samt varianterne 2 og 3, mens proceduren i artikel 13, stk. 3, litra b), svarer til ordningerne i bilag III, afsnit 2, nr. i), og bilag III, afsnit 2, nr. ii), variant 1, med løbende overvågning;

de i denne beslutning fastsatte foranstaltninger er i overensstemmelse med udtalelse fra Det Stående Byggeudvalg —

VEDTAGET FØLGENDE BESLUTNING:
Dette dokument er et dokumentationsredskab, og institutionerne påtager sig intet ansvar herfor  
►B KOMMISSIONENS BESLUTNING  
af 16. januar 1997  
om særlige betingelser for import af fiskerivarer og akvakulturprodukter med oprindelse i Rusland  
(EØS-relevant tekst)  
(97/102/EF)  
(EFT L 35 af 5.2.1997, s. 23)  
ophævet ved:  
Tidende  
nr. side  dato  
Kommissionens forordning (EF) nr. 1664/2006 af 6. november 2006  L 320  13  18.11.2006  
Den seneste konsoliderede udgave af retsakten, før den blev ophævet, findes her:  
http://eur-lex.europa.eu/LexUriServ/LexUriServ.do?uri=CONSLEG:1997D9102:20050624:DA:PDF  1997D9102 — DA — 01.05.2007 — 003.001 — 1
1997D0252 — DA — 01.07.2013 — 015.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Ændret ved:

▼B

KOMMISSIONENS BESLUTNING

af 25. marts 1997

om midlertidige lister over tredjelandsvirksomheder, hvorfra medlemsstaterne tillader indførsel af mælk og mælkebaserede produkter til konsum

(EØS-relevant tekst)

(97/252/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr ( 1 ), ændret ved beslutning 97/34/EF ( 2 ), særlig artikel 2, stk. 1, og

ud fra følgende betragtninger:

I Kommissionens beslutning 95/340/EF ( 3 ), senest ændret ved beslutning 96/584/EF ( 4 ), opstilles der en liste over tredjelande, hvorfra medlemsstaterne tillader indførsel af mælk og mælkebaserede produkter;

for landene på denne liste er der fastsat sundhedsbetingelser og bestemmelser om udstedelse af sundhedscertifikat ved indførsel af mælk og mælkebaserede produkter ved Kommissionens beslutning 95/343/EF ( 5 ), senest ændret ved beslutning 97/115/EF ( 6 );

Kommissionen har fra nogle tredjelande modtaget lister over virksomheder tillige med forsikringer om, at disse virksomheder opfylder de relevante EF-sundhedskrav, og at en virksomhed, der ikke overholder disse krav, vil få sin udførsel til EF suspenderet;

Kommissionen har ikke for alle de pågældende tredjelande kunnet forvisse sig om, at deres virksomheder er i overensstemmelse med EF-kravene, og at myndighedernes forsikringer er gyldige;

for at undgå at forstyrre handelen med mælk og mælkebaserede produkter fra disse lande bør de have en længere frist, hvor medlemsstaterne vil kunne fortsætte med at indføre mælk og mælkebaserede produkter fra virksomheder, som de har anerkendt; i den periode indhenter Kommissionen de nødvendige forsikringer fra disse lande for at kunne indsætte dem på listen i henhold til beslutning 95/408/EF;

ved udløbet af denne frist er det ikke længere muligt for tredjelande, som ikke har indsendt lister over virksomheder i henhold til EF-bestemmelserne, at udføre mælk og mælkebaserede produkter til EF;

det er derfor op til medlemsstaterne at sikre sig, at de virksomheder, hvorfra de indfører mælk og mælkebaserede produkter, opfylder nogle produktions- og afsætningskrav, som ikke må være mindre strenge end EF-kravene;

der kan derfor opstilles midlertidige lister over virksomheder, der fremstiller mælk og mælkebaserede produkter, for nogle landes vedkommende;

de i denne beslutning fastsatte foranstaltninger er i overensstemmelse med udtalelse fra den Stående Veterinærkomité —

VEDTAGET FØLGENDE BESLUTNING:
1997D0468 — DA — 01.07.2013 — 008.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Ændret ved:

▼B

KOMMISSIONENS BESLUTNING

af 7. juli 1997

om midlertidige lister over tredjelandsvirksomheder, hvorfra medlemsstaterne tillader indførsel af kød af vildtlevende vildt

(EØS-relevant tekst)

(97/468/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr ( 1 ), senest ændret ved Rådets beslutning 97/34/EF ( 2 ), særlig artikel 2, stk. 1 og artikel 7, og

ud fra følgende betragtninger:

Ved Kommissionens beslutning 94/86/EF ( 3 ), senest ændret ved beslutning 96/137/EF ( 4 ), opstilles en liste over tredjelande, hvorfra medlemsstaterne tillader indførsel af kød af vildtlevende vildt;

for et stort antal lande på denne liste er de dyresundhedsmæssige betingelser og bestemmelserne om udstedelse af sundhedscertifikat, som kræves opfyldt ved indførsel af vildtlevende vildt, fastsat ved Kommissionens beslutning 97/218/EF ( 5 ) og 97/220/EF ( 6 );

Kommissionen har fra nogle tredjelande modtaget lister over virksomheder tillige med forsikringer om, at disse virksomheder opfylder de relevante EF-sundhedskrav, og at udførsler til EF fra virksomheder, der ikke overholder disse krav, vil blive suspenderet;

det har ikke været muligt for Kommissionen at sikre sig, at virksomhederne i samtlige berørte tredjelande opfylder EF-kravene, og at myndighedernes forsikringer er gyldige;

for at undgå at afbryde handelen med kød af vildtlevende vildt fra disse lande er det nødvendigt at fastsætte en yderligere frist, inden for hvilken medlemsstaterne fortsat vil kunne indføre kød af vildtlevende vildt fra virksomheder, som de har anerkendt, forudsat at afsætningen af dette kød begrænses til det nationale marked, og at Kommissionen inden udløbet af denne frist modtager de nødvendige garantier fra disse lande, således at den kan føje de pågældende virksomheder til listen i overensstemmelse med reglerne i beslutning 95/408/EF;

hvad angår Tjekkiet blev en liste over virksomheder opstillet ved Kommissionens beslutning 97/299/EF ( 7 );

ved udløbet af denne frist vil det ikke længere være muligt for tredjelande, som ikke har indsendt lister over virksomheder i henhold til EF-bestemmelserne, at udføre kød af vildtlevende vildt til Det Europæiske Fællesskab;

det påhviler derfor medlemsstaterne at sikre sig, at de virksomheder, hvorfra de indfører kød af vildtlevende vildt, opfylder visse produktions- og afsætningskrav, som ikke må være mindre strenge end EF-kravene;

der kan således for nogle landes vedkommende opstilles midlertidige lister over virksomheder, der tilbereder kød af vildtlevende vildt;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité —

VEDTAGET FØLGENDE BESLUTNING:
1997D0004 — DA — 01.07.2013 — 005.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Ændret ved:

▼B

KOMMISSIONENS BESLUTNING

af 12. december 1996

om midlertidige lister over tredjelandsvirksomheder, hvorfra medlemsstaterne tillader indførsel af fersk fjerkrækød

(EØS-relevant tekst)

(97/4/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr ( 1 ), særlig artikel 2, stk. 1, og

ud fra følgende betragtninger:

I Kommissionens beslutning 94/85/EF ( 2 ), senest ændret ved beslutning 96/2/EF ( 3 ), er der givet en liste over tredjelande, hvorfra indførsel af fersk fjerkrækød er tilladt;

der er ved Kommissionens beslutning 94/984/EF ( 4 ), ændret ved beslutning 96/456/EF ( 5 ), for et stort antal lande på denne liste fastsat sundhedsbetingelser og bestemmelser om udstedelse af sundhedscertifikat ved indførsel af fersk fjerkrækød;

Kommissionen har fra disse lande modtaget lister over virksomheder tillige med forsikringer om, at disse virksomheder opfylder de relevante EF-sundhedskrav, og at en virksomhed, der ikke overholder disse krav, vil få sin udførsel til EF-suspenderet;

med henblik på tilpasning til den nye ordning, der følger af vedtagelsen af disse lister, bør der gives en frist for deres anvendelse; følgelig vil det ved udløbet af denne frist ikke længere være muligt for tredjelande, som ikke har indsendt lister over virksomheder ledsaget af tilfredsstillende forsikringer, at udføre fersk fjerkrækød til EF;

de midlertidige lister over virksomheder, der fremstiller fersk fjerkrækød, kan derfor opstilles for disse landes vedkommende;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité —

VEDTAGET FØLGENDE BESLUTNING: